2 priedas. Techninė specifikacija
BIOLOGIŠKAI SKAIDŽIŲ VIRTUVIŲ IR VALGYKLŲ ATLIEKŲ 
TVARKYMO PASLAUGŲ PIRKIMO TECHNINĖ SPECIFIKACIJA
VšĮ Kauno regiono atliekų tvarkymo centras (toliau – Perkančioji organizacija) planuoja įsigyti atskirai surinktų biologiškai skaidžių virtuvių ir valgyklų atliekų kodu 20 01 08  (toliau – Atliekos) Kauno regione sutvarkymo paslaugą. Pagal Europos Parlamento ir tarybos Direktyvą (ES) 2018/851, kuria iš dalies keičiama Direktyva 2008/98/EB dėl atliekų, valstybės narės iki 2023 metų gruodžio 31 d. privalės užtikrinti, kad biologinės atliekos būtų arba atskiriamos ir perdirbamos jų susidarymo vietoje, arba surenkamos atskirai ir nemaišomos su kitų tipų atliekomis. 

Atliekų priėmimo paslaugos privalo būti teikiamos Kauno RATC eksploatuojamų objektų darbo laiku, pvz., mišrių komunalinių atliekų mechaninio biologinio apdorojimo įrenginių Kauno mieste (toliau – Kauno MBA), adresu Sandraugos g. 12, Kaunas, darbo laikas yra nuo pirmadienio iki penktadienio įskaitant ir šventines dienas, todėl Atliekų priėmimas privalomas nuo pirmadienio iki penktadienio įskaitant ir šventines dienas
Paslaugos teikėjas turi atitikti Lietuvos Respublikos teisės aktais atliekų tvarkytojams keliamus reikalavimus ir turėti būtinus leidimus tai veiklai, kuriai rengiasi teikti pasiūlymą.

Atliekos turi būti sutvarkytos laikantis galiojančių atliekų tvarkymą reglamentuojančių Europos Sąjungos ir Lietuvos Respublikos teisės aktų reikalavimų, atsižvelgiant į Atliekų tvarkymo įstatymo 3 straipsnyje nurodytą atliekų tvarkymo prioritetų eiliškumą, taip pat, kad būtų pasiekti Valstybiniame atliekų prevencijos ir tvarkymo 2021-2027 m. plane numatyti atliekų tvarkymo tikslai.
Paslaugų teikėjas teikdamas pasiūlymą konkursui įsipareigoja priimti Atliekas ir jas sutvarkyti, sutvarkymo galutinis produktas kompostas. Perkančioji organizacija neatlieka cheminių, biologinių tyrimų atliekoms susidarančioms komunaliniame sraute, todėl paslaugų teikėjai turi įsivertinti visas rizikas susijusias su priimamomis Atliekomis. 
Perkančioji organizacija savo sąskaita ir savo transportu teiks Atliekas Paslaugų teikėjo nurodytu adresu, užtikrins, kad teikiamos Atliekos atitiktų reikalavimus. 
Paslaugos teikėjas pateikdamas pasiūlymą konkursui, su pasiūlymu turi pridėti kokybinius  pagaminamo komposto rodiklius. Kiekvieną metų ketvirtį teikti pagaminamo komposto kokybinius rodiklius. Perkančiajai organizacijai pareiškus poreikį, kartą per ketvirtį atlikti atliekų morfologinės sudėties tyrimą ir jo rezultatus pateikti Perkančiajai organizacijai.

Bendras preliminarus numatytas pristatyti Atliekų kiekis sutarties galiojimo laikotarpiu (kol bus išnaudota sutarties vertė, bet ne ilgiau nei sutarties galiojimo laikotarpis įskaitant galimą pratęsimą) – 9000 tonų, kuris bus pristatomas kodu nurodytu Lentelėje Nr. 1. Atliekų kiekis yra preliminarus, todėl Perkančioji organizacija neįsipareigoja pateikti viso nurodyto Atliekų kiekio. Atliekos gali būti nepristatomos tais atvejais, kai Perkančiosios organizacijos vykdomos veiklos metu Atliekos nesusidaro.
Paslaugos teikėjas teikdamas pasiūlymą konkursui įsipareigoja priimti Atliekas lentelėje Nr. 1 nurodytu kodu. Sutarties galiojimo laikotarpiu atsiradus objektyvioms aplinkybėms – Paslaugų teikėjui ar Perkančiajai organizacijai papildžius leidžiamus nepavojingųjų atliekų apdorojimo kodus, Atliekų kodai gali būti papildyti Šalims pasirašant susitarimą.
Lentelė Nr.1

	Eil. Nr.
	Atliekos kodas
	Atliekos pavadinimas

	1
	20 01 08
	biologiškai skaidžios virtuvių ir valgyklų atliekos


Paslaugos kaina – 1 (vienos) tonos Atliekų sutvarkymo įkainis Eurais be PVM. Į nurodytą kainą turi būti įskaičiuotos visos  išlaidos, turinčios įtakos paslaugos kainai. Apmokėjimas bus atliekamas už faktinį pateiktą Atliekų kiekį. 
Po Atliekų apdorojimo gali susidaryti priemaišų (toliau – Priemaišos) tokių kaip tekstilės gaminių atliekos (tekstilės gaminiai), elektronikos priemonės, pavojingos atliekos, plastikas, metalas, stiklas, popierius ir kartonas bei kitos neleistinos medžiagos, kurios turi būti sutvarkytos laikantis galiojančių atliekų tvarkymą reglamentuojančių Europos Sąjungos ir Lietuvos Respublikos teisės aktų reikalavimų.
Paslaugų pirkimo sutarties trukmė – kol bus išnaudota sutarties vertė, bet ne ilgiau nei sutarties galiojimo laikotarpis įskaitant galimą pratęsimą). Paslaugų teikimo pradžia – užsakymo pateikimas. 
